**Australian maahockeymaajoukkue** edustaa Australiaa maahockeyn maaotteluissa. Australian paras saavutus on olympialaisten kultamitali vuodelta 2004. Kansainvälisen lajiliiton rankingissa Australia on sijalla yksi (marraskuu 2011).

Australia osallistui maahockeyn olympiaturnaukseen ensi kerran vuonna 1956, kun olympialaiset järjesttiin Australian Melbournessa. Australia joutui odottamaan menestystä kuitenkin vuoden 1964 kisoihin asti. Australia oli alkulohkonsa toinen, mutta hävisi välierissä Intialle. Ensimmäisen maahockeyn olympiamitalin Australia otti kuitenkin voittamalla pronssiottelussa Espanjan. Menestys jatkui vuoden 1968 kisoissa, kun Australia eteni loppuotteluun Pakistania vastaan. Australian ensimmäinen olympiatason loppuottelu päättyi kuitenkin Pakistanin hyväksi.

Länsi-Saksan olympialaiset vuonna 1972 olivat Australian mitaliputkelle välivuosi, mutta vuoden 1976 kisoissa Australia oli jälleen hopealla. Australia oli voittanut välierissä Pakistanin, mutta loppuottelussa Uusi-Seelanti oli parempi.

Australia osallistui boikottiin vuoden 1980 kisoissa, johtuen Neuvostoliiton osallistumisesta Afganistanin sotaan. Sekä 1984 että 1988 Australia hävisi pronssiottelut, jääden neljänneksi. Ensin Yhdistynyt kuningaskunta oli parempi, neljä vuotta myöhemmin Alankomaat.

Vuoden 1992 turnauksesta alkoi Australian vuoteen 2012 kestänyt mitaliputki. Kyseisen vuoden turnauksessa voitti lohkonsa, mutta hävisi loppuottelun Saksalle. Seuraavat kisat vuonna 1996 päättyivät pronssimitaliin. Välierissä Australia hävisi Espanjalle, mutta pronssiottelussa Australia voitti Saksan. Vuonna 2000, kotikisoissaan, Australia voitti alkulohkonsa häviämättä otteluakaan. Välierissä Alankomaat oli parempi lopulta rangaistuslaukauskilpailussa. Pronssiottelussa Australia voitti Pakistanin. Kauan haettu kultamitali tuli lopulta vuoden 2004 turnauksesta. Australia jäi oman lohkonsa toiseksi, mutta välierissä se voitti Espanjan. Loppuottelussa vastaan asettui Alankomaat, jolle Australia oli hävinnyt alkulohkossa. Australia kuitenkin voitti historiansa neljännen maahockeyn olympialoppuottelun, ottaen ensimmäisen kultamitalinsa. Seuraavissa kisoissa vuonna 2008 Australia jäi alkulohkon toiseksi häviämättä otteluakaan. Välierässä Espanja on parempi, mutta pronssiottelussa Australia voittaa Alankomaat. Mitaliputki jatkui vuoden 2012 turnauksessa, kun Australia otti historiansa kuudennen pronssimitalin voitettuaan pronssiottelussa Iso-Britannian. Vuoden 2016 kisoissa Australia sijoittui kuudenneksi. Oltuaan alkulohkossa kolmas se hävisi puolivälierissä Alankomaille.

Australian miesten maahockeymaajoukkue on ainoa australialainen maajoukkue, joka on voittanut mitalin jokaisissa olympialaisissa vuosien 1996–2012 välillä. Se oli lisäksi aina neljään parhaan joukossa vuosien 1980–2012 olympialaisissa, mikä tekee siitä varmimman suorittajan australialaisista maajoukkueista. Australian joukkue on lisäksi viimeisen 30 vuoden ajan ollut aina maailmanrankingin neljän parhaan joukossa.*selvennä*

Maahockeyn maailmanmestaruuskilpailuissa Australia on ollut neljän parhaimman joukossa vuoden 1978 kisoista lähtien. Maailmanmestaruuden Australia on voittanut vuosina 1986, 2010 sekä 2014. Hopeamitaleja on kaksi ja pronssimitaleja viisi. Vuoden 1986 loppuottelussa Australia voitti Englannin, vuonna 2010 hopealle jäi Saksa ja 2014 Alankomaat. Australia on isännöinnyt MM-kisoja vuonna 1994.

Kansainyhteisön kisoissa maahockey on ollut vuodesta 1998. Australia on voittanut kaikki kuusi turnausta, loppuotteluissa on kaatunut kahdesti Uusi-Seelanti ja Intia sekä kerran Malesia ja Pakistan. Australia on hävinnyt ainoastaan yhden ottelun Kansainyhteisön kisoissa: vuonna 1998 alkulohkossa Etelä-Afrikalle.

Oseanian maahockey cup järjestetään kahden vuoden välein. Ensimmäinen turnaus pelattiin vuonna 1999 ja Australia on voittanut kaikki 11 järjestettyä turnausta. Uusi-Seelanti on aina sijoittunut toiseksi, lisäksi mukana ovat olleet vuosina 2005 ja 2015 Fidži, 2007, 2013 ja 2017 Papua-Uusi-Guinea sekä 2009 Samoa.

Australia on voittanut maailmanliigan 2015 ja 2017, Hockey Pro Leaguen 2019 sekä Champions Trophyn 15 kertaa.

Lähteet
-------

1. ↑  Kookaburras Olympic Team Announced *fih.ch*.  18.6.2012. International Hockey Federation. Viitattu 30.7.2012. (englanniksi)
2. ↑  Jamie Dwyer player profile *hockey.org.au*. Hockey Australia. Viitattu 30.7.2012. (englanniksi)
3. ↑  Hockey Australia: History *hockey.org.au*. Hockey Australia. Viitattu 30.7.2012. (englanniksi)
4. ↑  World Ranking – International Hockey Federation *fih.ch/en*.  1.11.2011. International Hockey Federation. Viitattu 30.7.2012. (englanniksi)
5. 1 2 3 4 5  Olympic Games - Men's Events *fih.ch/en*. International Hockey Federation. Viitattu 30.7.2012. (englanniksi)
6. ↑  Todor Krastev: Men Field Hockey Olympic Games 1964 Tokyo (JPN) - 11-23.10 *todor66.com/hockey*. Todor Krastev. Viitattu 30.7.2012. (englanniksi)
7. ↑  Todor Krastev: Men Field Hockey Olympic Games 1968 Mexico City (MEX) - 13-26.10 *todor66.com/hockey*. Todor Krastev. Viitattu 30.7.2012. (englanniksi)
8. ↑  Todor Krastev: Men Field Hockey Olympic Games 1976 Montreal (CAN) - 18-30.07 *todor66.com/hockey*. Todor Krastev. Viitattu 30.7.2012. (englanniksi)
9. ↑  The Olympic Boycott, 1980 *history.state.gov*. Office of the Historian, Bureau of Public Affairs, United States Department of State.  Arkistoitu 4.2.2010. Viitattu 30.7.2012. (englanniksi)
10. ↑  Todor Krastev: Men Field Hockey Olympic Games 1992 Barcelona (ESP) - 26.07-06.08 *todor66.com/hockey*. Todor Krastev. Viitattu 30.7.2012. (englanniksi)
11. ↑  Todor Krastev: Men Field Hockey Olympic Games 1996 Atlanta (USA) - 21.07-05.08 *todor66.com/hockey*. Todor Krastev. Viitattu 30.7.2012. (englanniksi)
12. ↑  Todor Krastev: Men Field Hockey Olympic Games 2000 Sydney (AUS) - 16-30.09 *todor66.com/hockey*. Todor Krastev. Viitattu 30.7.2012. (englanniksi)
13. ↑  Todor Krastev: Men Field Hockey Olympic Games 2004 Athens (GRE) - 15-27.08 *todor66.com/hockey*. Todor Krastev. Viitattu 30.7.2012. (englanniksi)
14. ↑  Todor Krastev: Men Field Hockey Olympic Games 2008 Beijing (CHN) - 11-23.08 *todor66.com/hockey*. Todor Krastev. Viitattu 30.7.2012. (englanniksi)
15. ↑  Findlater, Stephen: AUS v GBR (Bronze) *fih.ch/en*.  11.8.2012. International Hockey Federation. Viitattu 11.8.2012. (englanniksi)
16. ↑  Field hockey - Men's Olympic Games - 2016 - Home *the-sports.org*. Viitattu 26.6.2020. (englanniksi)
17. ↑  The Kookaburras *hockey.org.au*. Hockey Australia. Viitattu 30.7.2012. (englanniksi)
18. ↑  Todor Krastev: Field Hockey World Cup Archive *todor66.com/hockey*. Todor Krastev. Viitattu 30.7.2012. (englanniksi)
19. ↑  Todor Krastev: Field Hockey Commonwetha Games Archive *todor66.com/hockey*. Todor Krastev. Viitattu 30.7.2012. (englanniksi)
20. ↑  Todor Krastev: Men Field Hockey Commonwealth Games 1998 Kuala Lumpur (MAS) 09-20.09 *todor66.com/hockey*. Todor Krastev. Viitattu 30.7.2012. (englanniksi)
21. ↑  Field Hockey ' Australia *the-sports.org*. Viitattu 26.6.2020. (englanniksi)